کوڑے قصے

سوھنڑی مہیوال۔ سُنڑدے ہئیں سوھنڑی دی قوم کمبھار ہئ مہیوال دریا دی پرلی کندھی تے منجھیں چریندا ہا رات کوں دانگی ملنڑ لُو دریا پار کر کے سوھنڑی نال ملدا ہا کڈھائیں سوھنڑی دا عشق زیادہ وات پٹے ہا تاں اُو دریا ءچ گھڑا سٹ کے یار دو ویندی ہئ پتہ نیں دریا ہا یا نہر ہئ ول وی آندی ہئ۔ خیر ہک رات کہیں ظالم دے بچے کچا گھڑا ولا رکھیے سوھنڑی اوہو گھڑا چاء کے دریا ءچ جُل ڈتا ۔بندہ پُچھے کچا گھڑا کمبھار کنیں نئیں چوودا بہوں سارا وزن ہوندے کچی مٹی دا ۔ او سوھنڑی ہئ یا
انڈر ٹیکیر ہئ ڈُوجھی گال اے ہے سونے دا پتہ سُنار کوں ہوندے مٹی دا پتہ کمبھار کوں ہوندے اے کینجھی کمبھاری ہئ جیرھی چبل کوں کچے گھڑے دا پتہ نیں لگا ۔ خیر ساکوں کیا 
سسی پُنوں۔ سسی ہک ریاست دی سربراہ ہئ یا بےوقوف راوی دی نظر ءچ بادشاہ دی دھی ہئ پنوں مکران دا بلوچ ہا اللہ گواہ ہے میں اج تک اوں علاقے ءچ ہاں کالے پہاڑ کالے لوک حبشی ٹائپ کوئ ہک ادھ بندہ چٹے رنگ دا ہوندے باقی میں وانگوں دُھوتے مانجے ھوئے ہن پتہ نیں سسی دیاں اکھیں خراب ہن یا پُنوں فیئر اینڈ لولی لئیندا ہا جو اوندے پچھوں ہک شھزادی ریت دے ٹبیں ءچ زلالت دی موت موئ
پنوں وی جوان غیرتی ہا اوں ولا ذال کوں ملنڑ یا گولنڑ دی کوشش نیں کیتی لعنتی ۔
ہیر رانجھا۔
ہیر دا اصلی ناں عزت بی بی ہا جئیں پیؤ ماء دی عزت دا فالودہ کیتے جیرھی پرنیج تاں گئ ہئ کھیڑے دے نال۔ دل رانجھے کوں ڈتی ودی ہئ ایجڈے عشق دے جراثیم ہن ایندے ءچ جیرھی سہیلی ایکوں ملنڑ آندی ہئ آخر کار کہیں یار نال بھج ویندی ہئ ہیر نہی نساکڑیں دی پیر ہئ ۔رانجھا وی گھٹ الو دا پٹھا نہ ہا گھر ءچ ایں کنجر کوں دال نہی ملدی ڈوجھے دی زال خراب کیتی ودا ہا منجھیں چراونڑ دے بہانے ہیر چرا رکھی سی ہک شادی شدہ عورت کوں کڈھنڑ آلا سچا عاشق ہا رانجھا۔ اج وی اوندی مزار تے جیرھا ست چکر لئیندے اٹھویں چکر تے اوندی زال کوں رانجھا ملدے خیر ساکوں کیا ۔۔جمیل بلوچ
خبردار مرزے دے بارے کوئ گال برداشت نیں. 
حوالے